wickkiey/tamil-wikipedia-markdown huggingface dataset:
# மாயி பக்தாவர்


மாயி பக்தாவர் (Mai Bakhtawar) என்பவர் பாக்கித்தனைச் சேர்ந்த ஒரு பண்ணைத் தொழிலாளியாவார். இவர் ஒரு நில உரிமையாளர்களுக்கும் குத்தகைதாரர்களுக்கும் இடையில் நடந்த மோதலின் போது கொலை செய்யப்பட்டார். இவரது மரணம் விவசாயிகளின் உரிமைகளை மேம்படுத்த சட்ட மாற்றங்களை கொண்டுவர உதவியது.  

## ஆரம்ப நாட்களில்
பக்தாவர் பிரிட்டிசு இந்தியாவில் சிந்து மாகாணத்தில் பாதின் மாவட்டத்தில் தோடோகான் சர்கானி அருகேயுள்ள தன்டோ பாகோ என்ற கிராமத்தில் 1880-ல் பிறந்தார். இவர் முராத் கான் லஸ்ஹரி என்பவரின் ஒரே மகளாவார். 1898 ஆம் ஆண்டில், இவர், அகமதியா முஸ்லிம் தோட்டத்தில் வேலை செய்யும் விவசாயியான வாலி முகமது என்பவரை மணந்தார். இந்த தம்பதியருக்கு முகமது கான், லால் புக்ச், முகமது சித்திக் என்ற மூன்று மகன்களும், ரஸ்தி என்ற ஒரு மகளும் இருந்தனர்.  

## விவசாயிகளின் உரிமைகளுக்கான இயக்கம்
இந்தியப் பிரிவினைக்கு முன்னர், சிந்துவில் விவசாயிகள் இரண்டு வகுப்புகளாகப் பிரிக்கப்பட்டிருந்தனர். லாகூரின் இந்து இராச்சியத்தைச் சேர்ந்த சில நில உரிமையாளர்கள் அரசியல் கையூட்டாக வழங்கப்பட்ட நிலங்களை வைத்திருந்தனர். விவசாயிகள் தங்கள் உழைப்புக்கு ஒரு சிறிய ஊதியத்தைப் பெற்று நிலத்தில் வேலை செய்து வந்தனர். விளைச்சல் நேரத்தில், நில உரிமையாளர்கள் பெரும்பாலான விளைச்சலை எடுத்துக் கொள்வார்கள். இதனால் விவசாயிகளுக்கு ஒரு சிறிய அளவே தானியம் கிடைத்தது.  

பக்தாவரின் கிராமம் “அகமதி தோட்டம்” என்று அழைக்கப்படும் நாற்பதாயிரம் ஏக்கர் நிலத்தை வைத்திருந்த ஒரு அகமதியா முஸ்லீமின் சொத்தாகும். விவசாய ஆர்வலர், ஐதர் பக்ஸ் ஜடோய், என்பவர் விவசாயிகளின் மாநாட்டிற்கு அழைப்பு விடுத்தார். அவர்கள் விளைச்சலில் பாதிப் பங்கைப் பெற வேண்டும் என்று கோரிக்கை வைத்தார். ஹரி மாநாடு 22 சூன் 1947 இல் ஜூடோவில் நடந்தது. டோடோ கான் சர்கானியில் உள்ள அனைத்து ஆண்கள் உட்பட பத்தாயிரம் விவசாயிகளும் தொழிலாளர்களும் மாநாட்டிற்குச் சென்றனர்.  

## மோதல்
ஹரி மாநாட்டின் கடைசி நாளான 1949 சூன் 22 அன்று, அகமதியா முஸ்லிம்கள் குடியானி, தோடோகான் சர்கானியிடமிருந்து 1,20,000 கிலோகிராம் மாவு பறிமுதல் செய்ய முடிவு செய்தார். அகமதியா முஸ்லிம்களும் அவர்களது கூட்டத்தினரும் கிராமத்திற்கு வந்தபோது, அவர்களை பக்தாவர், ஒரு வயதான ஊனமுற்றோர் மற்றும் பிற பெண்களுடன் எதிர்கொண்டார். மாநாட்டிலிருந்து கிராம ஆண்கள் திரும்பும் வரை மாவு எடுக்க காத்திருக்குமாறு கிராம மக்கள் அவர்களைக் கேட்டுக்கொண்டனர்.  

இதனால் கோபமுற்ற, சவுத்ரி சயீதுல்லா என்பவரும் அவரது மேலாளர் சவுத்ரி காலித் என்பவரும் தங்கள் ஆட்களில் ஒருவரை உடனடியாக மாய் பக்தாவரை சுடுமாறு கட்டளையிட்டனர். சுடப்பட்ட பக்தாவர் அங்கேயே இறந்து போனார். இவரது உடல் பிரேத பரிசோதனைக்காக சமரோ நகரத்திற்கு கொண்டு செல்லப்பட்டு அங்கேயே அடக்கம் செய்யப்பட்டது.  

## மரணத்திற்குப் பிறகு வெற்றி
1950 ஆம் ஆண்டில், பாக்கித்தான் அரசாங்கத்தால் ஒரு சட்டம் இயற்றப்பட்டது. இது நில உரிமையாளர்கள் தங்களிடம் பணிபுரியும் விவசாயிகளுக்கு விளைச்சலைக் கொடுக்க கட்டாயப்படுத்தியது. அப்போதைய பாக்கித்தான் வெளியுறவு அமைச்சர் முகம்மது ஜாபருல்லா கானின் மருமகன் சயீதுல்லா மற்றும் காலித் ஆகியோருக்கு மாயி பக்தாவாரை கொலை செய்ததற்காக 20 ஆண்டுகள் சிறைத்தண்டனை விதிக்கப்பட்டது.  

## கௌரவங்கள்

- இஸ்லாம்கோட்டில் உள்ள சர்வதேச விமான நிலையத்திற்கு இவரது பெயரிடப்பட்டது.
- சம்பந்தப்பட்ட குன்ரி வட்டத்த்தின் ஊராட்சிக்கு சிந்து அரசு பக்தாவர் என்று பெயரிட்டுள்ளது
- இரண்டு பள்ளிகளுக்கு இவரது பெயரிடப்பட்டுள்ளன.
- அரசு மற்றும் அரசு சாரா நிறுவனங்கள் தங்களது சிறந்த செயல்திறன் விருதுகளை மாயி பகதாவர் லஸ்ஹரி ஷாஹீத் பெயரில் வழங்குகின்றன. ''
# உரோம் ஆப்பிள்


**உரோம் ஆப்பிள்** (*Rome apple*) **(சிவப்பு உரோம்**, **உரோம் அழகு**, **கில்லட்டின் நாற்று** என்றும் அழைக்கப்படுகிறது) என்பது 19 ஆம் நூற்றாண்டின் முற்பகுதியில் உரோமின் ஓஹியோ நகரத்தின் அருகே தோன்றிய ஆப்பிள் வகைகளுள் ஒன்றாகும். இதனைச் சமையலுக்கும் பயன்படுத்தலாம். இந்த ஆப்பிள் பளபளப்பான சிவப்பு நிறத்தின் காரணமாக, சமையலில் இதன் பயன்பாட்டு அதிகமாக உள்ளது.  

## பண்புகள்
உரோம் ஆப்பிள் வட்டமானது, முழுமையான சிவப்பு நிறமுடையது, மற்றும் மிகவும் பளபளப்பானது. அடர்த்தியான தோல் மற்றும் உறுதியான சதை கொண்டது. இது முதன்மையாக பேக்கிங்கிற்கு பயன்படுத்தப்படுகிறது, ஏனெனில் அதன் சுவை சமைக்கும்போது உருவாகிறது. மேலும் அதன் வடிவத்தை நன்றாக வைத்திருக்கிறது. இது பொதுவாக உண்ணுபதற்கு விரும்பத்தக்க தாக இல்லை. ஏனெனில் இதன் நுட்பமான சுவை வேறு சில வகைகளைப் போல இனிமையாகவோ, புளிப்பாகவோ இல்லை. இது செப்டம்பர் பிற்பகுதியில் சந்தைக்கு வரும். உரோம் ஆப்பிள்கள் பரவலாக விளையக்கூடியவை, அமெரிக்க வர்த்தகத்தில் முக்கிய பங்குவகிக்கின்றது.  

## தோற்றம்
1817ஆம் ஆண்டில் ஜோயல் கில்லட் நாற்றங்கால் நிலையத்திலிருந்து இந்த வகையினை பெற்றதாகக் கூறப்படுகிறது. கில்லட் மகன் இந்த ஆப்பிள் செடியினை ஓஹியோ ஆற்றங்கரையில், புரோக்டர்வில்லி அருகே உரோம் நகரத்தில் நட்டார். பல ஆண்டுகளுக்குப் பிறகு இது சிவப்பு பழங்களை உற்பத்தி செய்யத் தொடங்கியது. கில்லட் உறவினர் ஹோராஷியோ நெல்சன் கில்லட் இந்த ஆப்பிள் மரத்தின் கிளையிலிருந்து பதியம் எடுத்து நாற்றங்கால் பண்ணையினைத் தொடங்கினார். முதலில் "கில்லட்டின் நாற்று" என்று அழைக்கப்பட்ட இது, நகரத்தின் நினைவாக 1832ஆம் ஆண்டில் "உரோம் அழகு" எனப் பெயர் மாற்றப்பட்டது. அசல் மரம் 1850களில் ஆற்றங்கரையில் ஏற்பட்ட மண் அரிப்பு காரணமாகச் சாய்ந்துவிட்டது.  

## நோய் பாதிப்பு

- ஸ்கேப்: அதிகம்
- நுண்துகள் பூஞ்சை காளான் : அதிகஅளவில்
- சிடார்-ஆப்பிள் துரு : அதிகஅளவில்
- தீ வெளிர்நோய்: அதிகஅளவில்
# மேக்ரோபிராக்கியம் இன்பா


***மேக்ரோபிராக்கியம் இன்பா*** (*Macrobrachium inpa*) என்பது மேக்ரோபிராக்கியம் பேரினத்தின் கீழ் வரும் ஒரு நன்னீர் இறால் சிற்றினமாகும். இது பிரேசில் நாட்டில் அமேசான் மாநில ரியோ நீக்ரோ கீழ் பகுதிகளில் நீரோடைகளில் காணப்படுகிறது. இந்த சிற்றினம் நீரோடைகளில் மூழ்கிகாணப்படும் இலைக்கழிவுகளுக்கு அடியிலோ, பாறை இடுக்கு, துளைகளில் காணப்படும்.
# வார்ப்புரு:இந்திய தேசிய காங்கிரசு/meta/color/

<noinclude>  

## Reason
Majority of leading news channels,websites,newspaper uses blue shades for indian national congress.Even indian national congress website has used blue shades more.  

## Examples
****White on this color****

| **Black on this color** | } |
| --- | --- |

</noinclude>
# நாச்சியார் கோயில் விளக்கு


**நாச்சியார் விளக்கு** (Nachiarkoil lamp) மேலும் **அம்மன் விளக்கு** அல்லது **நாச்சியார் குத்துவிளக்கு** என்றும் அழைக்கபடும் இது, பித்தளையைக் கொண்டு அகல் விளக்குகளை அடுக்கி உருவாக்கப்படும் ஒரு அலங்கார விளக்கு ஆகும். இது இந்தியாவின் தமிழ்நாட்டில் கோயில் நகரமான கும்பகோணத்திற்கு அருகில் நாச்சியார்கோயில் என்ற ஊரில் கம்மாளர் (பத்தர்) சமூதத்தால் பிரத்யேகமாக உருவாக்கப்படுகிறது. வெற்று வார்ப்பாக இருக்கும் விளக்கு, வெவ்வேறு அளவுகளில் நான்கு பகுதிகளாகத் தயாரிக்கப்படுகிறது. பின்னர், அவை ஒன்றாகத் திருகப்படுகின்றன. அதன் உச்சியில் "பிரபை" என அழைக்கப்படும் மகுடம் போன்ற அமைப்பு பொருத்தப்படுகிறது. இது பொதுவாக அம்சப் பறவை அல்லது அன்னப்பறவை வடிவத்தில் இருக்கும். விளக்கு ஒரு மேலோட்டமான கிண்ணத்தை வைத்திருக்கும் பெண் உருவ வடிவத்திலோ அல்லது ஒரு மரக் கிளைகளின் வடிவத்திலோ செய்யப்படலாம். இந்த விளக்குகளின் கிண்ணத்தில் ஐந்து ஆங்கில வி-வடிவ அமைப்பு உள்ளன. அவற்றில் எண்ணெயால் நிரப்பி பருத்தித் திரிகளைக் கொண்டு விளக்கு ஏற்றி வைக்கப்படுகிறது. இவ்வகை அலங்கார விளக்குகள் தென்னிந்தியாவில் உள்ள கோவில்களில் பரவலாகப் பயன்படுத்தப்படுகின்றன.  

## புவிசார் குறியீடு
வர்த்தக தொடர்பான அறிவுசார் சொத்துரிமை ஒப்பந்தத்தின் புவியியல் குறிப்பின் கீழ் இந்த தயாரிப்பு பதிவு செய்யப்பட்டுள்ளது. பிப்ரவரி 8, 2010 அன்று இது இந்திய அரசாங்கத்தின் புவியியல் குறிப்புகள் சட்டம் 1999 இன் கீழ் "நாச்சியார்கோயில் குத்துவிளக்கு " என்று பதிவு செய்யப்பட்டுள்ளது. நாச்சியார்கோயிலில் 'பூம்புகார்' என்ற பெயரில் மாணவக் கைவினைஞர்களின் ஒரு இரண்டு வருட பயிற்சித் திட்டம் ஒன்றை தமிழ்நாடு கைவினை மேம்பாட்டுக் கழகம் நடத்தி வருகிறது.  

## இடம்
தமிழ்நாட்டின் தஞ்சாவூர் மாவட்டம், கும்பகோணம் வட்டத்தில் நாச்சியர்கோயில் அமைந்துள்ளது. இந்த நகரம் கும்பகோணத்திலிருந்து தென்கிழக்கே 6 மைல் (9.7 கி.மீ) தூரத்தில் கும்பகோணம் - திருவாரூர் பிரதான சாலையில் உள்ளது. விளக்குகள் கம்மாளர் (பத்தர்கள்) எனப்படும் உள்ளூர் கைவினைஞர்களால் தயாரிக்கப்படுகின்றன.  

## வரலாறு
விளக்குகள் முதலில் நாச்சியார்கோயில் என்ற ஊரில் பத்தர்கள் என அழைக்கப்படும் கம்மளர்கள் என்ற குறிப்பிட்ட சமூகத்தினரால் செய்யப்பட்டன. அவர்கள் பித்தளை மற்றும் பித்தளை அலாய் உலோகத்தால் செய்யப்பட்ட இந்த கலை வடிவத்தை முதலில் கேரளாவின் முந்தைய திருவாங்கூர்-கொச்சி மாநிலத்தில்]] நாகர்கோயிலில் பயின்று வந்தனர். இந்த கைவினைப்பொருளைக் கொண்டு அவர்கள் நாகர்கோயிலில் தங்கள் வாழ்வாதாரத்தைத் தொடர முடியாததால், கம்மாளர்களின் ஐந்து குடும்பங்கள் ஆரம்பத்தில் கும்பகோணத்திற்கும் பின்னர் 1857-இல் நாச்சியார்கோயிலுக்கும் குடியேறின. கும்பகோணத்தில் உள்ளூர் கைவினைஞர்கள் இந்த தயாரிப்பை பித்தளைத் தாள்களைக் கொண்டு தயாரிப்பதைக் கண்டனர். கைவினைப்பொருட்களைத் தயாரிப்பதற்கு தாள்களைப் பயன்படுத்துவது பற்றி இவர்களுக்குத் தெரியாததால், இவர்கள் ஒரு குறிப்பிட்ட வகை மணலைப் பயன்படுத்தி ஒரு குறிப்பிட்ட பித்தளை அலாய் நுட்பத்தைப் பயன்படுத்தி அதில் தங்கள் சொந்த கைவினைத்திறனை புகுத்தினர். அருகிலுள்ள காவிரி ஆற்றுப் படுக்கையில் கிடைக்கும் வெளிர் பழுப்பு மணல் பிரத்தியேகமானது என்றும் தங்களது தயாரிப்புகளை வடிவமைக்க மிகவும் பொருத்தமானது என்று இவர்கள் கண்டுபிடித்ததால் இவர்கள் நாச்சியார்கோயிலில் குடியேறினர். இந்த மணல் "வண்டல் மணல்" என்று அழைக்கப்படுகிறது. நாட்சியார்கோவிலின் கம்மாளர் தெருவில் அதிக எண்ணிக்கையில் வசிக்கும் பத்தர்கள் (கம்மாளர்) என்று அழைக்கப்படும் உள்ளூர் கைவினைஞர்களால் இந்த விளக்குகள் தயாரிக்கப்படுகின்றன.
# வெண்ணெய் விளக்கு



**வெண்ணெய் விளக்குகள்** (*Butter lamps*) என்பது இமயமலை முழுவதும் உள்ள திபெத்திய பௌத்தக் கோவில்களிலும், மடாலயங்களிலும் ஒரு குறிப்பிடத்தக்க அம்சமாக உள்ளது. விளக்குகள் பாரம்பரியமாக தெளிவுபடுத்தப்பட்ட யாக் வெண்ணெயைக் கொண்டு எரிய வைக்கப்படுகின்றன. ஆனால் இப்போது பெரும்பாலும் தாவர எண்ணெய் அல்லது வனஸ்பதி நெய்யைப் பயன்படுத்துகின்றன.  

வெண்ணெய் விளக்குகள் மனதை ஒருமுகப்படுத்தவும் தியானத்திற்கு உதவவும் செய்கிறது. இந்தியா மற்றும் திபெத் பகுதிகளில் சாக்த சமயத்தவர்கள் , வச்ராயான பௌத்த சமயப் பிரிவினர் மற்றும் சுவேதாம்பர சமண சமயத்தினர் கடைப்பிடிக்கும் தாந்திரீகத்தில் ஒருவர் "சிறந்த ஆன்மீக உணர்வை உணர விரும்பினால், நூற்றுக்கணக்கான விளக்குகளை ஏற்றுங்கள்" எனக் குறிப்பிடுகிறது.  

பௌத்த யாத்ரீகர்கள் தங்களின் "தகுதி" நிலையை பெற விளக்கு எண்ணெயை வழங்குகிறார்கள். மடத்தில் உள்ள துறவிகள் விளக்குகளை பராமரிக்கிறார்கள், பல மடாலயங்களை சேதப்படுத்திய பேரழிவுகரமான தீவிபத்திலிருந்து தவிர்க்க தீவிர கவனம் செலுத்துகிறார்கள். பாதுகாப்பிற்காக, வெண்ணெய் விளக்குகள் சில நேரங்களில் ஒரு கல் தளத்துடன் ஒரு தனி முற்றத்தில் வைக்கப்படுகின்றன.  

வெளிப்புறமாக, விளக்குகள் இருளை விரட்டுகின்றன. கருத்தியல் ரீதியாக, அவை கற்பனைப் பொருளை வெளிச்சமாக மாற்றுகின்றன. இது அறிவொளியைத் தேடுவதற்கு ஒத்ததாகும். நாரோபாவின் ஆறு யோகங்களின் தம்மோ யோகா ஆற்றலின் வெப்பத்தை அவர்கள் நினைவுகூர்கின்றன. இது கக்யு, கெலுக், தாந்த்ரீக பௌத்த மதத்தின் சாக்யப் பள்ளிகளுக்கு முக்கியமான உரையாகும்.
# வெண்ணெய் விளக்குத் திருவிழா


**சோதுருல் துசென்** (Chötrul Düchen) மேலும் **சோங்கா சோப்பா** அல்லது **வெண்ணெய் விளக்கு விழா** என்றும் அழைக்கப்படும் இது திபெத்தியப் பண்பாட்டின்படி, கௌதம புத்தரின் வாழ்க்கையில் நடந்த நான்கு நிகழ்வுகளை நினைவுகூரும் நான்கு புத்த விழாக்களில் ஒன்றாகும். இவ்விழா திபெத்திய புத்தாண்டு லோசரை நெருக்கமாகப் பின்தொடர்கிறது. இது திபெத்திய நாட்காட்டியில் முதல் பௌர்ணமியின் போது நடைபெறுகிறது. ஆண்டின் முதல் பதினைந்து நாட்கள் புத்தர் தனது சீடர்களுக்காக பக்தியை அதிகரிப்பதற்காக அற்புதங்களைக் காட்டிய பதினைந்து நாட்கள் கொண்டாடப்படுகிறது. சோதுருல் துசெனின் ("அதிசய வெளிப்பாடுகளின் சிறந்த நாள்") போது, நேர்மறை மற்றும் எதிர்மறை செயல்களின் விளைவுகள் பத்து மில்லியன் மடங்கு அதிகரிக்கும் என்று நம்பப்படுகிறது.  

இந்த நிகழ்வை நினைவுகூரும் வகையில், திபெத்தியர்கள் பாரம்பரியமாக யாக் வெண்ணெய் கொண்டு வெண்ணெய் விளக்குகளை ஏற்றி வைப்பார்கள். மேலும், பூக்கள், மரங்கள், பறவைகள் மற்றும் பிற நல்ல சின்னங்களின் வடிவங்களில் விளக்குகளை உருவாக்குகிறார்கள். அவர்கள் தங்கள் வீடுகளிலும் பொது இடங்களிலும் விளக்குகளுக்காக விரிவான காட்சிகளை உருவாக்குகிறார்கள், சில சமயங்களில் ஒரு கட்டிடம் போன்ற பெரிய கட்டமைப்புகளை எழுப்புகிறார்கள். அனைத்து விளக்குகளும் மாதத்தின் பதினைந்தாம் நாளில் ஏற்றிவைத்து விழாவாகக் கொண்டாடப்படுகின்றன.
# வெண்ணெய் ஆட்டுக்குட்டி


**வெண்ணெய் ஆட்டுக்குட்டி** (Butter lamb) என்பது பல உருசியா, சுலோவீனியா, போலந்து கத்தோலிக்க திருச்சபையைச் சேர்ந்த கத்தோலிக்கர்களுக்கான உயிர்ப்பு ஞாயிறு உணவில் வைக்கப்படும் ஒரு பாரம்பரிய வெண்ணெய் சிற்பமாகும் . வெண்ணெயை ஒரு ஆட்டுக்குட்டியாக கையால் அல்லது அச்சால் ஆட்டுகுட்டி வடிவத்தில் செய்யப்படுகிறது. இது உயிர்ப்பு ஞாயிறு நேரத்தில் டெலி என்ற கடையிலும், போலந்து சிறப்பு சந்தைகளிலும், சில பொது மளிகை கடைகளிலும் விற்கப்படுகிறது. வெண்ணெய் ஆட்டுக்குட்டி என்பது நியூயார்க்கின் பிராட்வே சந்தையான பஃபலோவில் குறிப்பிடத்தக்க ஒரு பாரம்பரியமாகும். இது பல தசாப்தங்களாக போலந்து பாரம்பரியத்தை உயிரோடு வைத்திருக்கும் மால்க்ஸ்யூஸ்கியின் வெண்ணெய் ஆட்டுக்குட்டிகளுக்கு கடமைப் பட்டுள்ளது. உயிர்ப்பு ஞாயிறு, வசந்த காலத்தின் தொடக்கத்தைக் குறிக்கும் வருடாந்திர நிகழ்வாக வெண்ணெய் ஆட்டுக்குட்டிகளை வாங்க பலர் பிரபலமான பிராட்வே சந்தைக்கு வருகிறார்கள்.  

இந்த பொம்மையின் கண்கள் மிளகு அல்லது உலர்ந்த கிராம்புகளால் அமைக்கப்படுகின்றன. மேலும், ஒரு பல்குத்தும் குச்சியில் வெள்ளை எழுத்துகளைக் கொண்ட ஒரு சிவப்பு ரிப்பன் அதன் பின்புறத்தில் வைக்கப்படுகிறது.  

உருசிய மொழியில் இதன் பெயர் *பராஷேக் இஸ் மஸ்லா* ( *барашек* ) என்பதாகும். ஒரு மாறுபாடான சர்க்கரை ஆட்டுக்குட்டி எனப்பொருள்.
# நந்திகிராம் சட்டமன்றத் தொகுதி


**நந்திகிராம் சட்டமன்றத் தொகுதி** (**Nandigram** Vidhan Sabha constituency) இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் எண் 210 ஆகும். முன்னர் நந்திகிராம் தெற்கு, நந்திகிராம் வடக்கு என் இரண்டு தொகுதிகளாக இருந்தது. 1967-இல் தொகுதி சீரமைப்புக்குப் பின்னர் இதனை நந்திகிராம் தொகுதி எனப் பெயர் மாற்றம் செய்யப்பட்டது.நந்திகிராம் சட்டமன்றத் தொகுதி, தம்லக் மக்களவைத் தொகுதியின் பகுதியாக உள்ளது.  

2 மே 2021 அன்று நடைபெற்ற வாக்கு எண்ணிக்கையின் போது, மேற்கு வங்காள முதலமைச்சர் மம்தா பானர்ஜியை எதிர்த்து போட்டியிட்ட சுவேந்து அதிகாரி 1,956 வாக்குகள் கூடுதலாக பெற்று வெற்றி வாகை சூடினார்.  

## நந்திகிராம் சட்டமன்றத் தொகுதியில் வென்றவர்கள்
| தேர்தல்
ஆண்டு | தொகுதி | பெயர் | கட்சி |  |
| --- | --- | --- | --- | --- |
| 1951 மேற்கு வங்காள சட்டமன்றத் தேர்தல் | நந்திகிராம் வடக்கு | சுபோத் சந்திர மைத்தி | இந்திய தேசிய காங்கிரசு |  |
| நந்திகிராம் தெற்கு | பிரபிர் சந்திர ஜனா | இந்திய தேசிய காங்கிரசு |  |  |
| நந்திகிராம் தெற்கு | பூபால் சந்திர பாண்டே | இந்தியப் பொதுவுடைமைக் கட்சி |  |  |
| நந்திகிராம் தெற்கு | பிரபிர் சந்திர ஜனா | இந்திய தேசிய காங்கிரசு |  |  |
| 1969 | பூபால் சந்திர பாண்டே | இந்தியப் பொதுவுடைமைக் கட்சி |  |  |
| 1971 | பூபால் சந்திர பாண்டே | இந்தியப் பொதுவுடைமைக் கட்சி |  |  |
| 1972 | பூபால் சந்திர பாண்டே | இந்தியப் பொதுவுடமைக் கட்சி |  |  |
| 1977 | பிரபிர் சந்திர ஜனா | ஜனதா கட்சி |  |  |
| 1982 | பூபால் சந்திர பாண்டே | இந்தியப் பொதுவுடமைக் கட்சி |  |  |
| 1987 | சக்தி பால் | இந்திய பொதுவுடமைக் கட்சி |  |  |
| 1991 | நந்திகிராம் | சக்தி பால் | இந்தியப் பொதுவுடமைக் கட்சி |  |
| 1996 | நந்திகிராம் | தேவி சங்கர் பாண்டே | இந்திய தேசிய காங்கிரசு |  |
| 2001 மேற்கு வங்காள சட்டமன்றத் தேர்தல் | நந்திகிராம் | இலியாஸ் முகமது | இந்தியப் பொதுவுடமைக் கட்சி (மார்க்சிஸ்ட்) |  |
| 2006 மேற்கு வங்காள சட்டமன்றத் தேர்தல் | நந்திகிராம் | இலியாஸ் முகமது (ஊழல் குற்றச்சாட்டில் பதவி விலகினார்) ) | இந்தியப் பொதுவுடமைக் கட்சி |  |
| 2009 இடைத்தேர்தல் | நந்திகிராம் | பிரோஜா பீபி | அகில இந்திய திரிணாமுல் காங்கிரசு |  |
| 2011 மேற்கு வங்காள சட்டமன்றத் தேர்தல் | நந்திகிராம் | பிரோஜா பீபி | அகில இந்திய திரிணாமுல் காங்கிரசு |  |
| 2016 | நந்திகிராம் | சுவேந்து அதிகாரி | அகில இந்திய திரிணாமுல் காங்கிரசு |  |
| 2021 | நந்திகிராம் | சுவேந்து அதிகாரி | பாரதிய ஜனதா கட்சி | } |
# நயா சார் தீவு


**நயா சார் தீவு** (**Nayachar**) இந்தியாவின் மேற்கு வங்காள மாநிலத்தின் கிழக்கு மிட்னாபூர் மாவட்டத்தில், வங்காள விரிகுடாவில் அமைந்த தீவுப்பகுதியாகும். இத்தீவு சுந்தரவனக்காடுகளின் ஒரு பகுதியாகும். இத்தீவு மீன் பிடி தொழிலாளர்களின் குடியிருப்புகள் கொண்டது. முன்னர் மேற்கு வங்காளத்தை ஆட்சி செய்த இந்தியப் பொதுவுடமைக் கட்சி (மார்க்சிஸ்ட்) தலைமையிலான இடதுசாரி கட்சிகளின் அரசாங்கம், இத்தீவில் சலீம் நிறுவ்னத்தினர் வேதியியல் தொழிற்சாலையை நிறுவ திட்டமிட்டது. இதற்கு பொதுமக்கள் கடும் எதிர்ப்பு தெரிவித்தனர். 2011-இல் ஆட்சிக்கு வந்த அகில இந்திய திரிணாமுல் காங்கிரசு, நயா சார் தீவில் வேதியியல் தொழிற்சாலை அமைக்கும் திட்டத்தை கைவிட்டது.  

ஹல்டியாவிற்கும், நந்திகிராமுக்கும் இடைப்பட்ட பகுதியில் அமைந்த நயா சார் தீவுப்பகுதியை ஒரு சூழலியல் சுற்றுலாத்தலமாக மாற்றுவதற்கு மேற்கு வங்காள அரசு திட்டம் தீட்டியுள்ள்து.
# பெய்லி அற்புத மாம்பழம்



**பெய்லி அற்புத மாம்பழம்** (*Bailey's Marvel*) என்பது தென்மேற்கு புளோரிடாவில் தோன்றிய இடைக்கால மாம்பழ வகைகளுள் ஒன்று.  

## வரலாறு

1940களில் அசல் மரமானது புளோரிடாவின் பைன் தீவில் பெய்லி சகோதரர்களின் தோட்டத்தில் பயிரிடப்பட்ட 'ஹேடன்' மாம்பழ விதைகளிலிருந்து தோற்றுவிக்கப்பட்டது. இது 2005ஆம் ஆண்டு வம்சாவளி பகுப்பாய்வின்படி, பெய்லியின் அற்புதம், ஹேடனுக்கும் பம்பாய்க்கும் இடையில் கலப்புச் செய்து தோற்றுவிக்கப்பட்டதாக மதிப்பிடப்பட்டுள்ளது. இந்த வகை வணிக சாகுபடியாக மாறவில்லை என்றாலும் பிரபலமான வகையாக மாறியது.  

புளோரிடாவின் மியாமியில் உள்ள யு.எஸ்.டி.ஏவின் ஜெர்ம்ப்ளாசம் களஞ்சியத்தின் சேகரிப்பில் பெய்லியின் அற்புதம் மரங்கள் நடப்பட்டுள்ளன. புளோரிடாவின் ஹோம்ஸ்டெட்டில் உள்ள புளோரிடா பல்கலைக்கழக வெப்பமண்டல ஆராய்ச்சி மற்றும் கல்வி மையம் மற்றும் மியாமி-டேட் பழம் மற்றும் மசாலா பூங்காவிலும் நடப்பட்டுள்ளன. அசல் மரம் இன்னும் பைன் தீவில் நிற்கிறது.  

## விளக்கம்
இந்த பழம் இதன் பெற்றோர் 'ஹேடனை' ஒத்ததாகக் காணப்படுகிறது. மேலும் நாரற்ற சதையுடன் கூடியது. சராசரியாக ஒரு பவுண்டு எடையுடன் மோனோஎம்ப்ரியோனிக் விதையுடன் உள்ளது. இது புளோரிடாவில் ஜூலை முதல் ஆகஸ்ட் நடுப்பகுதி வரை காய்க்கின்றது. மேலும் இது இங்குப் பருவகால சாகுபடியாகும்.  

மரங்கள் மிதமான வீரியமுள்ளன, பிற வகைகளை விடச் சற்று அதிகமாகக் குளிரினைத் தாங்கக்கூடியவை.
# க. சேகர்

**கனகராஜ் சேகர்** (*Kanakaraj Sekar*) என்பார் இந்திய உயிர் தகவலியல் நிபுணர் மற்றும் இந்திய அறிவியல் கழகத்தின் (ஐ.ஐ.எஸ்.சி) கணக்கீட்டு மற்றும் தரவு அறிவியல் துறையில் பேராசிரியர் ஆவார். உயிரிதரவு அறிவியல் துறையில் நிபுணத்துவம் பெற்ற சேகர், இந்திய அறிவியல் கழகத்தின் கட்டமைப்பு உயிரியல் மற்றும் பயோ கம்ப்யூட்டிங் ஆய்வகத்திற்குத் தலைமை பொறுப்பேற்றுள்ளார். 2004ஆம் ஆண்டில் உயிரியலில் இவரின் பங்களிப்பிற்காக இந்திய அரசாங்கத்தின் உயிரி தொழில்நுட்பத் துறை இவருக்கு தொழில்சார் மேம்பாட்டுக்கான தேசிய உயிரியல் அறிவியலுக்கான விருதை வழங்கியது.  

## சுயசரிதை

தென்னிந்திய மாநிலமான தமிழ்நாட்டில் பிறந்த சேகர் சென்னைப் பல்கலைக்கழகத்தில் முதுகலைப் பட்டம் பெற்றார். மேலும் 1982ஆம் ஆண்டில் உயிரி இயற்பியல் மற்றும் படிகவியல் துறையில் முதுநிலைப் பட்டம் பெற்ற பிறகு, 1984ஆம் ஆண்டில் உயிர் இயற்பியலில் முனைவர் பட்ட படிப்பிற்காகச் சென்னைப் பல்கலைக்கழகத்தில் சேர்ந்தார். இவரது முனைவர் பட்ட பிந்தைய ஆராய்ச்சி பணியினை புரத படிகவியலில் 1992 வரை இந்திய அறிவியல் நிறுவனத்திலும், பின்னர் 1995 முதல் ஓகைய்யோ மாநில பல்கலைக்கழகத்திலும் மேற்கொண்டார். 1998இல் இந்தியாவுக்குத் திரும்பிய இவர், இந்திய அறிவியல் நிறுவனத்தின் உயிரிதகவலியல் மையத்தில் கட்டமைப்பு உயிரியல் மற்றும் பயோ கம்ப்யூட்டிங் மூத்த விஞ்ஞான அதிகாரியாகச் சேர்ந்தார், அன்றிலிருந்து இன்றுவரை, இவர் இந்த நிறுவனத்தில் பணியாற்றி வருகிறார். இந்த காலகட்டத்தில், இவர் ஒரு முதன்மை ஆராய்ச்சி விஞ்ஞானி (2004-10) மற்றும் கணக்கீட்டு மற்றும் தரவு அறிவியல் (சி.டி.எஸ்) துறையின் இணைப் பேராசிரியர் உள்ளிட்ட பல்வேறு பதவிகளை வகித்துள்ளார். இவர் 2016 முதல் சி.டி.எஸ் துறை பேராசிரியராகவும் *கட்டமைப்பு உயிரியல் மற்றும் பயோ கம்ப்யூட்டிங் ஆய்வகத்திற்குத்* தலைவராகவும் உள்ளார்.  

உயிரிதகவலியலில் சேகரின் ஆராய்ச்சி புரத படிகவியல், படிக மற்றும் இணைய கம்ப்யூட்டிங் துறைகளையும், மதிப்பு கூட்டப்பட்ட அறிவுத் தளங்கள் மற்றும் வழிமுறைகளின் வளர்ச்சியையும் உள்ளடக்கியது. இவரது ஆய்வுகள் பல கட்டுரைகள் மூலம் உலகளாவி ஆய்விதழ்களில் ஆவணப்படுத்தப்பட்டுள்ளன [குறிப்பு 1] மற்றும் விஞ்ஞான கட்டுரைகளின் இணையக் களஞ்சியமான கூகிள் ஸ்காலரில் 211 பட்டியலிட்டுள்ளது. சிறப்பு அல்லது முழுமையான உரைகளையும் பல்வேறு கருத்தரங்கங்களில் நிகழ்த்தியுள்ளார். முனைவர் மற்றும் முனைவர் பட்ட பிந்திய ஆய்வு மாணவர்களுக்கும் வழிகாட்டியாகவும் உள்ளார். இவர் கிரிஸ்டலோகிராஃபி இன்டர்நேஷனல் யூனியன் (ஐ.யூ.சி.ஆர்) உறுப்பினராகவும் உள்ளார்.  

சேகர் அறிவியல் மற்றும் தொழிலக ஆய்வு மன்றம் (1984–88) மற்றும் இந்தியப் பல்கலைக்கழக மானிய குழு (1988–89) மற்றும் சி.எஸ்.ஐ.ஆரின் மூத்த ஆராய்ச்சி (1989–92) ஆகியவற்றின் ஆராய்ச்சி நிதிகளைப் பெற்றுள்ளார். இந்திய அரசாங்கத்தின் உயிரிதொழில்நுட்பத் துறை இவருக்கு 2004ஆம் ஆண்டில் மிக உயர்ந்த இந்திய அறிவியல் விருதுகளில் ஒன்றான தொழில் மேம்பாட்டுக்கான தேசிய உயிரியல் அறிவியல் விருதை வழங்கியது.  

## தேர்ந்தெடுக்கப்பட்ட நூலியல்

- 
- 
-
# அழகான பொண்ணுதான்


**அழகான பொண்ணுதான்** (**Azhagaana Ponnuthan**) என்பது 2010ஆம் ஆண்டு வெளியான இந்திய தமிழ் காதல் திரைப்படம் ஆகும். திரு எழுதி இயக்கிய இப்படத்தில் நமீதா, புதுமுகம் கார்திஷ் ஆகியோர் முதன்மை வேடங்களில் நடித்துள்ளனர். இரா. பார்த்திபன் கார்த்திக்கின் வயதான கால பாத்திரத்தை ஏற்று நடித்ததுள்ளார். இப்படம் இத்தாலிய திரைப்படமான மாலினாவின் அதிகாரப்பூர்வமற்ற மறு ஆக்கம் ஆகும் ஆகும். சுந்தர் சி. பாபு இசையமைத்த இப்படத்திபடத்தை, கே. கேசவன் தயாரித்தார். இப்படம் 12 மார்ச் 2010 அன்று வெளியானது.  

கார்த்திக் ( இரா. பார்த்திபன் ) தனது பதின்பருவத்தில் ஒரு பெண்ணுடன் தான் வளர்த்துக் கொண்ட உறவை நினைவுபடுத்துபவராக படத்தின் முதல் பகுதியில் தோன்றுகிறார். பின் நினைவுகள் வழியாக படம் கொடைக்கானலுக்கு அழைத்துச் செல்கிறது. அங்கு இளம் வயது கார்த்திக் (கார்தீஷ்) ஜெனிபர் (நமிதா) என்ற அழகான பெண்மீது கண்டதும் காதல் கொள்கிறான். அவள் அவனை விட வயதில் மூத்தவள். அவள் மீது பல ஆண்கள் கண்வைத்துள்ளனர். கார்த்திக் ஜெனிஃபருடன் கற்பனையில் வாழ்கிறான். பின்னர் என்ன நடக்கிறது என்பது படத்தின் பிறபகுதியாகும்.  

## நடிகர்கள்

- நமிதா ஜெனிபராக
- கார்த்தீஷ் இளம் வயது கார்த்திக்காக
- இராதாகிருஷ்ணன் பார்த்திபன் கார்த்திக்காக
- நிழல்கள் ரவி கார்த்திக்கின் தந்தையாக
- அபிசேக்
- மயில்சாமி (நடிகர்)
- வாசு விக்ரம்
- சியாம் கணேஷ்
- பாலு ஆனந்த்
- பாவா இலட்சுமணன்
- நெல்லை சிவா
- பயில்வான் ரங்கநாதன்
- விசித்திரா
- நிசா
- லட்சயா

## தயாரிப்பு
இந்த படத்தின் பணிகள் 2006 இல் தொடங்கப்பட்டது. படப்பணிகளில் ஏறபட்ட தாமதம் காரணமாக 2009 இல் படம் முடிக்கப்பட்டது. முக்கியக் கதாபாத்திரத்தில் நடிக்க புதுமுகம் ராஜ்கார்த்திக் தேர்வு செய்யப்பட்டார், இரா. பார்த்திபன் நாயகனின் முதிர்ந்த வயது பாத்திரத்தில் நடிக்க தேர்வு செய்யப்பட்டார்.  

பட வெளியீட்டிற்குப் பிறகு, படத்தின் இயக்குநர் திரு, குறிப்பிடும்போது நமீதாவின் காரணத்தால் தனது படம் வெற்றுவேட்டாகிப் போனதாக கூறினார். படத்தில் பல காட்சிகள் எடுக்கபட்ட பிறகு படத்தில் நமிதா நடிக்க மறுத்துவிட்டார் என்று திரு கூறினார். தயாரிப்பாளர் சங்கத்தில் அவர் புகார் அளித்தபோது, நமீதா படத்தை முடித்துக் கொடுக்க வேண்டும் என்று முடிவு செய்யப்பட்டது. நமீதாவின் அலட்சியமான நடத்தையின் காரணமாக கதையையும், படத்தின் முடிவையும் மாற்றியமைக்க வேண்டியிருந்தது என்று திரு கூறினார். அழகான பொண்ணுதான் படத் தயாரிப்பாளருக்கு ஏற்பட்ட பெரும் இழப்புகளுக்கு நமீதா தான் காரணம் என்று அவர் குற்றம் சாட்டினார். திருவின் கூற்றுப்படி, படத்தின் இறுதிப் பகுதியானது அவர் எடுக்க எண்ணியிருந்ததை விட, 20 நிமிடங்கள் குறைவாகவே எடுக்கபட்டது.  

## இசை
இப்படத்திற்கு சுந்தர் சி. பாபு இசையமைத்தார். இசை வெளியீட்டின் போது கலந்து கொண்ட பிரபலங்கள் இசை வெளியீட்டில் கலந்து கொள்ளாத நமீதாவை கடுமையாக சாடினார்கள்.  

- "வானத்து நிலவு" - கார்த்திக்
- "ஆடுபுலி ஆட்டம்" - அப்சல்
- "மிசியா" - நரேஷ் ஐயர்
- "சாமி கோடாங்கி" - கங்கா
# வாச்சாத்தி (திரைப்படம்)


**வாச்சாத்தி** (*Vachathi*) என்பது 2012 ஆம் ஆண்டு வெளியான தமிழ் திரைப்படம் ஆகும். இது வாச்சாத்தி வழக்கை அடிப்படையாகக் கொண்டது. இப்படத்தை குமாரி டாக்கீஸ் மற்றும் ரத்னா பிலிம்ஸ் இணைந்து தயாரித்துள்ளன. ரவிதம்பி எழுதி இயக்கியுள்ள இப்படத்தில் ரத்னா ரமேஷ் நாயகனாகவும், தருஷணா கதாநாயகியாகவும் நடித்துள்ளனர் . ஒய். ஜி மகேந்திரன், பாண்டு, பாலு ஆனந்த், நெல்லை சிவா, குயிலி ஆகியோர் துணை வேடங்களில் நடித்துள்ளனர். குருசிவா ஒளிப்பதிவு செய்ய, ஜாக் வத்சன் இசையமைத்துள்ளார். சி. புண்ணியா பாடல் வரிகளை எழுதியுள்ளார். எஸ். பி. அகமது படத் தொகுப்பைச் செய்துள்ளார். பல ஆண்டுகளுக்கு முன்பு நடந்த வாச்சாதி வழக்கை அடிப்படையாகக் கொண்ட கதை இது. இந்த வழக்கில் நீதிக்காக போராடிய டி. எஸ். பி ஜெகநாதனும், *மலைவாழ் மக்கள் சங்க* பொதுச்செயலாளர் சண்முகமும் படத்தில் முக்கிய வேடங்களில் நடித்துள்ளனர். படத்தின் இசை வட்டை இயக்குநர் அமீர் வெளியிட்டார், அதை இயக்குநர் எஸ். பி. ஜனநாதன் பெற்றார்.  

## நடிகர்கள்

- ரத்னா ரமேஷ்
- தருஷணா
- ஒய். ஜி. மகேந்திரன்
- பாண்டு
- பாலு ஆனந்த்
- நெல்லை சிவா
- குயிலி
- ரவி தம்பி

## இசை
இப்படத்திற்கான இசையை ஜாக் ஸ்ரீவத்சன் அமைத்தார்.
# அழகிய பாண்டிபுரம் (திரைப்படம்)


**அழகிய பாண்டிபுரம்** (*Azhagiya Pandipuram*) என்பது 2014ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். என். ராயன் இயக்கிய இப்படத்தில் இளங்கோ நாகராஜா மற்றும் அஞ்சேனா கீர்த்தி ஆகியோர் முக்கிய கதாபாத்திரங்களில் நடித்துள்ளனர். மனோபாலா, பாத்திமா பாபு, எம். எசு. பாசுகர், ஸ்ரீமான், சுப்பு பஞ்சு, மீரா கிருஷ்ணன், தேவதர்சினி, யுவராணி ஆகியோர் பிற பாத்திரங்களில் நடித்துள்ளானர். தைமன் புரொடக்ஷன் என்ற பதாகையின் கீழ் என். கிருபகரன் தயாரித்த இப்படத்திற்கு பரத்வாஜ் இசை அமைக்க, சுரேஷ் அர்ஸ் படத்தொகுப்பை மேற்கொள்ள, வி. அகிலனின் ஒளிப்பதிவு செய்துள்ளார். படம் 5 திசம்பர் 2014 அன்று வெளியானது.  

## நடிகர்கள்

- இளங்கோ நாகராஜா மாதவனாக
- அஞ்சேனா கீர்த்தி தீபிகாவாக
- மனோபாலா கீரிப்புள்ளையாக
- பாத்திமா பாபு மாதவனின் தாயாக
- எம். எசு. பாசுகர் பூம்புக்குட்டியாக
- சிறீமன் வீரதயாளனாக
- சுப்பு பஞ்சு அருணாச்சலம்
- மீரா கிருஷ்ணன்
- தேவதர்சினி
- யுவராணி மாதவனின் மைத்துனியாக
- கிரேன் மனோகர்
- ரிஷா ஆட்டக்காரி மணிமேகலையாக
- சங்கர் வேலாவாக
- அப்பு சாமியாக
- முத்துக்காளை
- சிசர் மனோகர்
- நெல்லை சிவா
- சிவசங்கர் மாஸ்டர்
- ஆக்னஸ் சோன்கர்
- சக்திவேல்
- இரவிசந்த்
- டாகடர் காளிதாஸ்
- சத்யா
- இளமாறன
- ஜெயம்பாபு
- தாஸ் கதிர்

## இசை
படத்திற்கு பரத்வாஜ் இசையமைத்தார்.  

## தயாரிப்பு
இப்படம் தமிழ்நாட்டின் தேனி, காரைக்குடி, கொடைக்கானல் போன்ற பகுதிகளில் படமாக்கப்பட்டது.
# உதா தேவி


**உதா தேவி** (Uda Devi) 1857ஆம் ஆண்டு நடந்த இந்திய கிளர்ச்சியில் ஒரு வீராங்கனையாக இருந்தார். இவர் பிரித்தானிய கிழக்கிந்திய நிறுவனத்துக்கு எதிராக போராடினார்.  

## பின்னணி
ஜான்சி ராணி போன்ற உயர் சாதி கதாநாயகிகளின் எதிர்ப்பு பங்களிப்புகளை உயர் சாதி வரலாறுகள் எடுத்துக்காட்டுகின்றன என்றாலும், பிரிட்டிசு காலனித்துவ ஆட்சியிலிருந்து சுதந்திரம் பெறுவதற்கான போர்களில் தேவி போன்ற தலித் எதிர்ப்பு போராளிகளும் இடம்பெற்றிருந்தார்கள் என்பதே உண்மை. தேவி மற்றும் பிற பெண் தலித் பங்கேற்பாளர்கள் 1857 இந்திய கிளர்ச்சியின் வீரர்கள் அல்லது "தலித் வீரங்கனைகள்" என்று இன்று நினைவுகூரப்படுகிறார்கள். இவர், இராணி அசரத் மஹாலின் இராணுவத்தில் சிப்பாயாக இருந்த மக்கா பாசியை மணந்தார்.  

## படைப்பிரிவு
பிரிட்டிசு நிர்வாகத்துடன் இந்திய மக்களின் கோபம் அதிகரித்து வருவதைக் கண்ட அந்த மாவட்டத்தின் இராணியான பேகம் அசரத் மகால் 1857–58 கிளர்ச்சியின் போது தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரில் ஈடுபட்டபோது இவரும் அவருக்கு ஆதரவாக இருந்தார். இவரது தலைமையில் ஒரு பெண்கள் இராணுவத்தை உருவாக்க பேகம் இவருக்கு உதவினார் . ஆங்கிலேயர்கள் அவத்தை தாக்கியபோது, உதா தேவியும் இவரது கணவரும் ஆயுதமேந்திய எதிர்ப்பின் ஒரு பகுதியாக இருந்தனர். தனது கணவர் போரில் இறந்துவிட்டார் என்று கேள்விப்பட்டபோது, இவர் தனது இறுதிப் போரில் முழு பலத்துடன் ஈடுபட்டார்.  

## சிக்கந்தர் பாக் போர்
உதா தேவி நவம்பர் 1857 இல் சிக்கந்தர் பாக் போரில் பங்கேற்றார். தனது படைப்பிரிவுக்கு கட்டளையிட்ட பின்னர், இவர் ஒரு மரத்தில் ஏறி பிரிட்டிசு வீரர்களை நோக்கி சுடத் தொடங்கினார். மறைந்திருந்து தாக்கும் இவரை நோக்கி துப்பாக்கிச் சூடு நடத்தப்பட்டது. இதில் இவர் இறந்தார்.  

## நினைவு
உத்தரப்பிரதேசத்தில் உள்ள பிலிபித் மாவட்டத்தின் பாசி (பாஸி என்றும் உச்சரிக்கப்படுகிறது) தலித் சமூகம், உதா தேவியின் தியாகத்தின் ஆண்டு நிறைவை நினைவுகூரும் வகையில் ஒவ்வொரு ஆண்டும் நவம்பர் 16 அன்று ஒன்று சேர்கின்றனர்.
# சவாலே சமாளி (2015 திரைப்படம்)


**சவாலே சமாளி** (*Savaale Samaali*) என்பது 2015ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படம் ஆகும். இப்படத்தில் அசோக் செல்வன், பிந்து மாதவி ஆகியோர் முக்கியக் கதாபாத்திரங்களில் நடித்துள்ளனர்., நாசர், ஜெகன் , கருணாஸ் ஆகியோர் துணை வேடங்களில் நடித்துள்ளனர். இப்படத்தை நடிகர் அருண் பாண்டியன் தயாரிக்க, தமன் இசையமைத்தார். படத்தின் பணிகள் 2014 சூன் மாதத்தில் *கெக்க பொக்க* என்ற தற்காலிகப் பெயரில் துவங்கியது. பின்னர் 4 செப்டம்பர் 2015 அன்று படம் வெளியானது.  

## நடிகர்கள்

- அசோக் செல்வன் - கார்த்திக்
- பிந்து மாதவி - திவ்யா
- ஜெகன் - பில்லா
- கருணாஸ் - கருணாகரன்
- நாசர் - சமுத்திரக்கனி
- சுவாதி - பூஜா
- எம். எசு. பாசுகர் - இளங்கோவன்
- ஊர்வசி - அவராகவே
- மனோபாலா அவராகவே
- நிரோஷா - அஞ்சலி
- வாசு விக்ரம் - கார்த்திக்கின் தந்தை
- பரவை முனியம்மா - கார்த்திக்கின் பாட்டி
- ஷாமிலி சுகுமார் பில்லாவுக்கு முடிவான மணமகள்
- பிரீத்தி தாஸ் - தொலைக்காட்சி அலுவலக வரவேற்பாளர்
- பாரதி கண்ணன் - கூத்து நடிகர்
- கூல் சுரேஷ் - கூத்து நடிகர்
- சுபகீதா - கூத்து நடிகை
- நிரஞ்சனி - சிரேயா
- அழகு - அழகு
- வையாபுரி
- சிசர் மனோகர்
- நெல்லை சிவா
- அனந்த் கே. ஜெயச்சந்திரன்
- அருண் பாண்டியன் விருந்தினர் தோற்றத்தில்
- ஐசுவரியா "நல்லவனா கெட்டவனா" பாடலில் சிறப்புத் தோற்றம்

## தயாரிப்பு
அசோக் செல்வன், பிந்து மாதவி ஆகியோர் நடிக்க சத்தியசிவா இயக்கும் படத்தை அருண் பாண்டியன் தயாரிப்பதாக 2014 மே மாதம் அறிவிக்கப்பட்டது. இப்படத்தின் தயாரிப்பு பணிகள் 2014 சூனில் தொடங்கியது. சத்தியசிவாவின் படத்தைத் தேர்ந்தெடுப்பதற்கு முன்பு, *தெகிடி* (2014) இன் வெற்றிக்கு பிறகு 40 க்கும் மேற்பட்ட கதைகளை நிராகரித்ததாக அசோக் செல்வன் தெரிவித்தார்.  

## இசை
இந்த படத்திற்கு தமன் இசையமைத்தார். அவர் இசையமைப்பில் சினேகன் எழுதிய ஐந்து பாடல்கள் இடம்பெற்றன.
# உஷா கிரண் கான்

**உஷா கிரண் கான்** (*Usha Kiran Khan*; 24 அக்டோபர் 1945 – 11 பெப்ரவரி 2024) இந்தி மற்றும் மைதிலி மொழிகளில் பணிபுரியும் ஒரு எழுத்தாளரும், ஓய்வு பெற்ற கல்வி வரலாற்றாசிரியரும் ஆவார்.  

## தொழில்
பிரபல எழுத்தாளரும் புதின ஆசிரியருமான நாகார்ஜுன் என்பவரை தனது எழுத்துக்களின் தாக்கங்களாக கூறுகிறார். நாகார்ஜுன் பல புதினங்கள், கதைகள் மற்றும் கவிதைகள் மற்றும் மைதிலி மொழியை எழுதியுள்ளார்.  

## தனிப்பட்ட வாழ்க்கை
உஷா கிரண் கான் இந்திய காவல்துறையில் பணியாற்றிய இராம் சந்திரகான் என்பவரை மணந்தார். இவர்களுக்கு நான்கு குழந்தைகள் உள்ளனர். உஷா கிரண்கான் 2024 பெப்ரவரி 11 இல் பீகார், பட்னாவில் இறந்தார்.  

## விருதுகள்
2011 ஆம் ஆண்டில், *பாமதி: ஏக் அவிஸ்மரனியா பிரேம்கதா* என்ற மைதிலி புதினத்துக்கு உஷா ஒரு சாகித்திய அகாதமி விருதை வென்றார். இந்த விருதை இந்தியாவின் சிறந்த எழுத்தாளர்களுக்கு விருது வழங்கும் அமைப்பான சாகித்திய அகாடமி வழங்குகிறது.  

2012 ஆம் ஆண்டில், இவரது *சிர்ஜன்ஹார்* என்ற நூலுக்காக இந்திய கலாச்சார உறவுகள் அமைப்பால் இவருக்கு குசுமாஞ்சலி சாகித்ய சம்மான் விருது வழங்கப்பட்டது. இந்திய கலாச்சார உறவுகள் அமைப்பின் விருதுகள் வழங்கப்பட்ட முதல் ஆண்டு இதுவாகும். மேலும் அவற்றில் ரூ .2,50,000 தொகையும் அடங்கும்.  

இவரது இலக்கியம் மற்றுயை கௌரவிக்கும் வகையில் 2015 ஆம் ஆண்டில் பத்மசிறீ விருது வழங்கப்பட்டது.
# சுஹாஸ் ஜோஷி


**சுஹாஸ் ஜோஷி** (Suhas Joshi) என்ற தனது திரைப் பெயரால் பிரபலமாக அறியப்பட்ட **சுஹாசினி ஜோஷி**, (Suhasini Joshi) மராத்தி நாடகங்கள், திரைப்படங்கள், தொலைக்காட்சி ஆகியவற்றில் தோன்றும் நடிகையாவார். பல பாலிவுட் படங்களிலும் இவர் நடித்துள்ளார்.  

## தொழில்
இவர், தனது கல்லூரி நாட்களிலிருந்தே நடிப்புத் துறையில் ஈர்க்கப்பட்டார். அங்கு இவர் சில நாடகங்களில் நடித்தார். அதை தமது விருப்பமாகக் கொண்டுக் கொண்டு புது தில்லி, தேசிய நாடகப் பள்ளியில் மூன்று வருட சான்றிதழ் படிப்பை முடித்தார். அங்கு இவர் நாடக இயக்குனரான இப்ராஹிம் அல்காசியிடம் பயிற்சி பெற்றார். பின்னர் இவர் , *அக்னிபங்கா, நாடசம்ராட், ஏகாச் பியாலா* போன்ற பல்வேறு நாடகங்களில் லாகூவுடன் இணைந்து நடித்தார்.  

ரெவெரண்ட் நாராயண் வாமன் திலக்கின் மனைவி இலட்சுமிபாய் திலக்கின் சுயசரிதையை அடிப்படையாகக் கொண்ட *ஸ்மிருதி சித்ரே* என்ற ஒருவரே பல்வேறு பாத்திரங்களில் தோன்றி நடிக்கும் நாடகத்தையும் ஜோஷி நிகழ்த்தினார். இந்த நாடகம் ஒரு இந்து - பிராமணப் பெண்ணிலிருந்து தனது கணவரின் அடிச்சுவட்டில் கிறிஸ்தவத்தை ஏற்றுக்கொள்வதற்கான இலட்சுமிபாயின் பயணத்தைப் பின்பற்றுகிறது சுயசரிதை மராத்தி இலக்கியத்தின் தலைசிறந்த படைப்புகளில் ஒன்றாகக் கருதப்படுகிறது. மேலும் ஆங்கிலத்தில் "*ஐ ஃபாலோ ஆஃப்டர்*" என்றும் மொழிபெயர்க்கப்பட்டுள்ளது. நாடகம் ஒருவரால் மட்டுமே மேடையில் நிகழ்த்தப்படுவதால், இவர் ஆண்களின் குரல் உட்பட 3-4 வெவ்வேறு குரல்களில் பேசினார். இந்த நாடகத்தில் முன்பு குசும்தாய் என்பவர் நடித்திருந்தார்.  

இவர் பல்வேறு பாலிவுட் படங்களிலும் பணியாற்றியுள்ளார். இவரது குறிப்பிடத்தக்க படைப்புகள் சில வணிக ரீதியாக வெற்றிகரமான திரைப்படங்களாயின. அவற்றில் *தேசாப்* (1988), *சாந்தினி* (1989), *ஜோஷ்* (2000) போன்றவையும் அடங்கும். மராத்தி படங்களான *டு திதே மீ* (1998), *சாட்சியா ஆத் காரத்* (2004) ஆகியவற்றிலும் நடித்துள்ளார். *து திதே மீ* திரைப்படத்தில் பணியாற்றியதற்காக, இவர் பல்வேறு விருதுகளைப் பெற்றுள்ளார். மேலும், பரவலாக பாராட்டப்பட்டார். சுமிதா தல்வால்கர் தயாரித்து, சஞ்சய் சுர்கர் இயக்கியிருந்த இப்படம் 46 வது தேசிய திரைப்பட விருதுகளில் மராத்தியில் சிறந்த திரைப்படமாக தேர்வு செய்யப்பட்டது. விருது அமைப்பினர், "மோகன் ஜோஷி மற்றும் சுஹாஸ் ஜோஷி ஆகியோரின் அழகான நடிப்பு இந்த படத்தின் சிறப்பம்சங்கள்" என்று மேற்கோள் காட்டி இவரையும் இவரது இணை நடிகர் மோகன் ஜோஷியின் படைப்புகளையும் நடுவர் பாராட்டினார்.  

இவர், தனது பரந்த நீண்ட நாடக மற்றும் திரைப்பட வாழ்க்கையைத் தவிர, மராத்தி மற்றும் இந்தித் தொலைக்காட்சி நிகழ்ச்சிகளிலும் காணப்பட்டார். 2012ஆம் ஆண்டு நிலவரப்படி, ஸ்டார் பிளஸ் தொலைக்காட்சியில் ஒளிபரப்பாகும் *காமோஷியான்* என்ற இந்தித் தொலைக்காட்சி நிகழ்ச்சியில் தோன்றினார்.  

## சொந்த வாழ்க்கை
இவர், புனே பல்கலைக்கழகத்தில் தத்துவம், உளவியல் சமசுகிருதம் ஆகிய பாடங்களில் இளங்கலையை முடித்துள்ளார். மேல்நாட்டுச் செந்நெறி இசையிலிம் பயிற்சி பெற்ற இவர், புதில்லியின் கந்தர்வ மகாவித்யாலயாவின் நான்கு தேர்வுகளையும் (மத்யமா) எழுதியுள்ளார். 2011 ஆம் ஆண்டில், மராத்தி நாடகங்களில் தனது படைப்புகளுக்காக "கங்கா-யமுனா விருதையும்" பெற்றார். இந்த விருதை தானே மாநகராட்சி மற்றும் பி சவலராம் ஸ்மிருதி சமிதி இணைந்து வழங்குகின்றன.
# பரமேசுவரா கல்லூரி, யாழ்ப்பாணம்


**பரமேசுவரா கல்லூரி** (*Parameshwara College*) 1921 முதல் 1974 வரை இலங்கையின் முதன்மையான சைவப் பாடசாலைகளில் ஒன்றாகத் திகழ்ந்தது. இப்பாடசாலை 1921 ஆம் ஆண்டில் சேர் பொன். இராமநாதனால் யாழ்ப்பாணத்தில் நிறுவப்பட்டது.  

சேர் பொன். இராமநாதன் தனது கல்விப்பணியாக யாழ்ப்பாணத்தில் இரு முக்கிய பாடசாலைகளை நிறுவினார். அவற்றிலே, பெண்களுக்காக இராமநாதன் கல்லூரியை உடுவிலில் ஆரம்பித்ததோடு, ஆண்களுக்காக பரமேசுவராக் கல்லூரியை திருநெல்வேலியில் ஆரம்பித்தார். அவை பிரித்தானியக் குடியேற்றக் கால யாழ்ப்பாணத்தில் சைவப் பண்பாட்டினையும், சமயத்தையும் பேணுவதை நோக்கமாகக் கொண்டு இயங்கின.  
இப்பாடசாலையை பல்கலைக்கழகமாக்குவதே அவரது நோக்கமாக இருந்தது. பரமேசுவரா கல்லூரி 1921 ஆகத்து 22 இல் திறக்கப்பட்டது. ஆரம்பத்தில் இது ஆசிரியப் பயிற்சிப் பாடசாலையாகவும், பின்னர், இலண்டன் மெட்ரிக்குலேசன், கேம்பிரிட்ச் தேர்வுகளை நடத்தும் பாடசாலையாகவும் விளங்கியது. பின்னர், தரம் 10 இற்கான தேர்வுகளும், பல்கலைக்கழக புகுமுகத் தேர்வுகளும் நடத்தப்பட்டன. இப்பாடசால 36 ஏக்கர் (150,000 சதுரமீ) பரப்பளவு நிலத்தில், மேலும் விரிவாக்கம் செய்ய ஏதுவாகக் கட்டப்பட்டது. பின்னர் மாணவர்களின் வசதிக்காக ஒரு சிவன் கோவில் இதன் வளாகத்தில் கட்டப்பட்டது. 1974 ஆம் ஆண்டில் இவ்வளாகம் இலங்கைப் பல்கலைக்கழகத்தின் புதிதாக உருவாக்கப்பட்ட யாழ்ப்பாண வளாகத்திற்காக இலங்கை அரசினால் கையகப்படுத்தப்பட்டது. இக்கல்லூரியின் படித்த மாணவர்களும் ஆசிரியர்களும் அருகிலுள்ள ஏனைய அரசுப் பாடசாலைகளுக்கு மாற்றப்பட்டனர்.  

## பழைய மாணவர்கள்
- க. வே. நடராசா, வழக்கறிஞர், நாடாளுமன்ற உறுப்பினர்
- பொன்னம்பலம் நாகலிங்கம், அரசியல்வாதி, மேலவை உறுப்பினர்
- க. சச்சிதானந்தன், கவிஞர், எழுத்தாளர்
- ஆர். சிவலிங்கம், எழுத்தாளர்
# மாரியப்பன் சரவணன்


**கலபதி மாரியப்பன் சரவணன்** (*Mariappan Saravanan*;10 ஆகத்து 1972 - 29 மே 1999), கார்கில் போரின்போது வீரமரணம் அடைந்த இந்தியத் தரைப்படையின் புகழ்பெற்ற பீகார் படைப்பிரிவில் அதிகாரியாக இருந்தார். 29 மே 1999 அன்று கார்கில் பிரிவின் படாலிக் பகுதியில் நான்கு ஊடுருவும் நபர்களைக் கொன்ற பின்னர், ஊடுருவும் நபர்களுடன் நேருக்கு நேர் நடந்த சண்டையில் இவர் கொல்லப்பட்டார். சரவணன் 10 மார்ச் 1999 அன்று நான்கு ஆண்டுகள் சேவையை முடித்திருந்தார்.  

கார்கில் போரில் கொல்லப்பட்ட முதல் அதிகாரி கலபதி சரவணன். போதிய தகவல்கள் கிடைக்காதபோது இவர் தலைமையிலான தாக்குதல் மோதலின் ஆரம்பக் கட்டங்களில் நடந்தது. இவரது நடவடிக்கைகள் இவரை "படாலிக் நாயகன்" என்று குறிப்பிட வழிவகுத்தது.  

## ஆரம்ப கால வாழ்க்கை
1972 ஆகத்து 10 அன்று இந்தியாவின் தமிழ்நாட்டிலுள்ள இராமேசுவரத்தில் பிறந்த சரவணன், கயா மாவட்டத்திலுள்ள கேந்திரிய வித்யாலயாவில் பள்ளிப் படிப்பைத் தொடங்கினார். திருச்சிராப்பள்ளியிலுள்ள காம்பியன் ஆங்கிலோ இந்தியன் மேல்நிலைப் பள்ளியில் தனது உயர்நிலைப் பள்ளியைத் தொடர்ந்தார். பின்னர், திருச்சி புனித சூசையப்பர் கல்லூரியில் பட்டம் பெற்றார். 1992இல் சரவணன் கல்லூரியில் மாணவர் சங்கத்தின் தலைவராகவும், நாட்டு நலப்பணித் திட்டத்தின் C சான்றிதழ் வைத்திருப்பவராகவும் இருந்தார். இந்திய அமைதி காக்கும் படையில் பணியாற்றிய இவரது தந்தை லெப்டினன்ட் கர்னல் ஆதி மாரியப்பன் இலங்கையில் பவான் நடவடிககையின் போது 19 சூன் 1989 அன்று பெங்களூரில் நடந்த சாலை விபத்தில் இறந்தார். இவருக்கு இரண்டு சகோதரிகள் இருந்தனர்.  

## இராணுவ வாழ்க்கை
சரவணன் 1995இல் பீகாரில் லெப்டினட்டாக சேர்ந்தார். இராணுவத்தில் சேர்ந்த பிறகு, கார்கிலுக்குச் செல்வதற்கு முன்பு இவர் தமுல்பூர், கூச் பெகர் பூட்டான் ஆகிய இடங்களில் பணியாற்றினார். இவர் 1996இல் தளபதியாகவும் 1999இல் கலபதியாகவும் உயர்த்தப்பட்டார்.  

### கார்கில் போர்
இவரது படைப்பிரிவு கார்கில் போர் தொடங்கியபோது அசாமில் இருந்தது. இவர்கள் கார்கில், ஜம்மு காஷ்மீர் செல்ல உத்தரவிடப்பட்டது. மே 28, 1999 இரவில், சரவணனுக்கு படாலிக் பகுதியில் 14,229 அடி (4,337 மீ) உயரத்தில் நன்கு பாதுகாக்கப்பட்ட பாக்கித்தான் நிலையை கைப்பற்றும் பணி வழங்கப்பட்டது. இவரும் இவரது ஆட்களும் இந்திய சீர் நேரம் 04:00 இல் தாக்குதலைத் தொடங்கினர். பீரங்கிகளாலும், தானியங்கி ஆயுதங்களாலும் தாக்கினர். எதிரிகளிடமிருந்து தீவிர துப்பாக்கிச் சூடு நடத்தப்பட்ட போதிலும், இவர்கள் சரமாரியாக துப்பாக்கியால் சுட்டனர். சரவணன் எதிரி நிலைக்கு ராக்கெட் லாஞ்சரை வீசினார். அது இரண்டு எதிரி வீரர்களைக் கொன்றது. போரின் போது, இவர் குண்டடிபட்டு காயமடைந்தார். ஆனால் சண்டை தொடர்ந்தது. அதிகமான இந்திய வீரர்கள் காயமடைந்ததால் இவரை பின்வாங்குமாறு இவரது கட்டளை அதிகாரி உத்தரவிட்டார். இவர் மேலும் இரண்டு ஆக்கிரமிப்பாளர்களைக் கொன்றார். ஆனால் இந்த முறை இவர் தலையில் குண்டு பாய்ந்து இந்திய நேரம் 06:30 மணிக்கு இறந்தார்.  

### வீர சக்கரம்
சரவணனுக்கு மரணத்திற்குப் பின் வீர சக்கரம் வழங்கப்பட்டது. இந்த விருதை இந்தியக் குடியரசுத் தலைவர் கே.ஆர்.நாராயணனால் இவரது தாய்க்கு வழங்கப்பட்டது.
# ஏக்தாரா


**ஏக்தாரா** (Ektara) என்பது தெற்கு ஆசியாயாவின் நாட்டுப்புற இசையில் பயன்படுத்தப்படும் ஒரு நரம்பிசைக் கருவியாகும். தெற்கு ஆசியாவில் தோன்றிய இது, வங்காளதேசம், இந்தியா, பாக்கித்தானின் நவீனகால இசையில் பயன்படுத்தப்படுகிறது. இது ஒரு விரலால் இசைக்கப்படுகிறது.  

ஆரம்பத்தில் ஏக்தாரா என்பது இந்தியாவில் அலைந்து திரிந்த நாடோடிப் பாடகர்கள், அரசர்களுக்காக பாடும் பாடகர்களின் வழக்கமான இசைக்கருவியாக இருந்தது. ஏக்தாரா என்பது குறைந்த சுருதியால் இசைக்கப்படும் கருவியாகும். இது தோலால் மூடப்பட்ட பூசணியின் காய்ந்த பகுதியைக் கொண்டுள்ளது. இதில் துண்டு செருகப்படுகிறது. இது இன்று இந்தியா, நேபாளத்தின் சில பகுதிகளில் யோகிகளால் பயன்படுத்தப்படுகிறது. அழைந்து திரியும் சாதுக்கள் தங்கள் பாடல்களுக்கும், பிரார்த்தனைகளுக்கும் இதனை பயன்படுத்துகிறார்கள். நேபாளத்தில், இந்த கருவி இராமாயணம், மகாபாரதத்தை பாடுவர்கள் கொண்டுள்ளனர்.  

## பயன்பாடு

ஏக்தாரா என்பது வங்காளத்தைச் சேர்ந்த பாவுல் இசையில் ஒரு பொதுவான கருவியாகும். வங்காளத்தில் பிரபலமான இசைக்குழுக்கள் மற்றும் திரைப்படங்களால் பாவுல் இசையை ஏற்றுக்கொண்டது. மேலும் அதன் தனித்தன்மையை அழித்துவிட்டதாக சமீபத்திய ஆண்டுகளில் சில சர்ச்சைகள் எழுந்துள்ளன. பரந்த பார்வையாளர்களைக் கவர்ந்திழுக்கும் முயற்சியில் ஏக்தாரா போன்ற பாரம்பரியக் கருவிகளை நவீன ஒலிகளுடன் கலப்பது பொதுவானதாகிவிட்டது. இது பூர்ணா தாஸ் பாவுலின் கூற்றுப்படி பாவுல் இசையின் "உண்மையான அழகை அழிக்கிறது".  

### கீர்த்தனை பாடுபவர்
ஏக்தாரா பொதுவாக கீர்த்தனை பாடுவதில் பயன்படுத்தப்படுகிறது. இது இறைவன் அல்லது இறைவியைப் புகழ்வதாக பாடும் ஒரு இந்து சமய பக்தி நடைமுறையாகும். ஏக்தாராவை சாதுக்கள் அல்லது அலைந்து திரியும் புனிதர்கள், சூஃபிக்கள் போன்றவர்களாலும், வங்காளத்தில் பாவுல்களாலும் பயன்படுத்தப்படுகிறது .  

## புகைப்படக் காட்சி
# என். எஸ். இலட்சுமி நாராயணன் பட்


**நைலாடி சிவராம இலட்சுமிநாராயண் பட்டா** (Nailady Shivarama Lakshminarayan Bhatta) (29 அக்டோபர் 1936 - 6 மார்ச் 2021) சிவமோகா மாவட்டத்தைச் சேர்ந்த கன்னடக் கவிஞர் ஆவார். இவருக்கு 1974 இல் கர்நாடக சாகித்திய அகாதமி விருது வழங்கப்பட்டது.  

## தொழில்

; கல்வியாளராக  

தனது முதுகலையை மைசூரிலுள்ள மகாராஜா கல்லூரியிலும், பெங்களூர்ப் பல்கலைக்கழகத்தில் தனது முனைவர் பட்டம் பெற்ற பின்னர், பெங்களூரில் உள்ள ஆச்சார்யா பாட சாலையில், கன்னட இலக்கிய ஆசிரியராக சிலகாலம் பணியாற்றினார். பின்னர், பெங்களூரு பல்கலைக்கழகத்தில் சேர்ந்து பேராசிரியராகவும், தலைவராகவும் பணியாற்றினார். பல்கலைக்கழகத்திலிருந்து ஓய்வு பெறுவதற்கு முன்னர் கலைக் கல்லூரியின் தலைவராக (1990) 20 ஆண்டுகளுக்கும் மேலாக பணியாற்றினார்.  

; கவிஞராக  

1970களின் முற்பகுதியில் இவரது ஆரம்பகால படைப்பான *ஹொரலு தாரியல்லி காவ்யா* (வேடிக்கையான சாலையில் கவிதை]] சாகித்திய அகாதமி விருது|சாகித்திய அகதாமி விருதைப்]] பெற்றுத் தந்தது. மேலும், இவரை இலக்கிய உலகிற்கு அறிமுகப்படுத்தியது. இவர், வில்லியம் சேக்சுபியரின் 50 கவிதைகளையும், எலியட்டின் கவிதைகளையும், கவிஞர் யீட்ஸின் படைப்புகளையும் கன்னட மொழியில் மொழிபெயர்த்துள்ளார். 2007 ஆம் ஆண்டில் பெற்ற மாஸ்தி வெங்கடேச ஐயங்கார் விருது உட்பட நவீன கன்னட கவிதை மற்றும் இலக்கிய விமர்சனங்களுக்கு தான் அளித்த பங்களிப்புக்காக ஏராளமான விருதுகளையும் கௌரவங்களையும் பெற்றார். சிசுநாள செரிப்பின் படைப்புகளை பிரபலப்படுத்துவது தொடர்பான இவரது முயற்சி கன்னட பாவகீத இயக்கத்தில் ஒரு மறுமலர்ச்சிக்கு வழிவகுத்தது.  

கன்னட மொழியை மக்கள் அதிகம் அணுகக்கூடிய வகையில் "கன்னடத்தில் வாசிப்புகள்" என்ற இவரது படைப்பு கன்னடத்தில் இதுவரை எழுதப்பட்ட பிரபலமான புத்தகங்களில் ஒன்றாகும். இவரது சமீபத்திய படைப்பான, "சமாக்ர கன்னட சாகித்திய சரித்திரே" (கன்னட இலக்கியத்தின் ஒரு விரிவான வரலாறு) 2014 ஆம் ஆண்டின் தொடக்கத்தில் வெளியிடப்பட்டது.  

## இறப்பு
வயது தொடர்பான வியாதிகளால் பட்டா 2021 மார்ச் 6 அன்று பெங்களூருவில் தனது 84 வயதில் இறந்தார்.
# வீணா (நடிகை)


**வீணா** (Veena) (1926 சூலை 4 - 2004 நவம்பர் 14) **வீணா குமாரி** என்றும் அழைக்கப்படும் இவர், ஓர் இந்திய நடிகையாவார். இவரது உண்மையான பெயர் **தாஜூர் சுல்தானா** என்பதாகும். இவர், தனது 41 ஆண்டுகள் (1942-1983) தொழில் வாழ்க்கையில் 70க்கும் மேற்பட்ட திரைப்படங்களில் நடித்துள்ளார்.  

## ஆரம்பகால வாழ்க்கை மற்றும் பின்னணி
தாஜூர் சுல்தானாவாக 1926 சூலை 4 அன்று பிரித்தானிய இந்தியாவின் (தற்போது பாக்கித்தான்) பலூசிஸ்தான் மாகாணத்தின் குவெட்டாவில் பிறந்தார். ஒரு கட்டத்தில், இவரது குடும்பம் லாகூருக்கு மாறியது. இவர் லாகூரின் சுனா மண்டியைச் சேர்ந்தவர். இவர் நடிகர் அல் நசீர் என்பவரை 1947இல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர்.  

## தொழில்
இந்தியப் பிரிப்புக்கு முந்தைய படங்களில் கதாநாயகி வேடங்களில் நடிக்கத் தொடங்கினார். *கரிப்*, *காவந்தி* (1942) ஆகிய படங்களில் தனது பதினாறு வயதில் அறிமுகமானார். *கரிப்* உருது மொழியிலும், *காவந்தி* பஞ்சாபியிலும் தயாரிக்கப்பட்டு மெஹபூப் கான் என்பவர் இயக்கியிருந்தார். *கரிப்*, படத்தில் இவர் லதா என்ற கதாப்பாத்திரத்தில் நடித்தார். *காவந்தி* படத்தில் நாயகனாக நடித்த ஷியாம் என்பவருக்கு கதாநாயகியாக நடித்தார். இந்தியப் பிரிப்புக்கு முந்தைய இந்தி மற்றும் உருது படங்களில் நடித்ததற்காக இவர் பிரபலமானார். திரைப்படங்களில் இவரது ஆரம்ப ஆண்டுகள் *நஜ்மா* (1943), *பூல்* (1945) மற்றும் *ஹுமாயூன்* (1945) போன்ற படங்களுடன் இருந்தன. இந்தியப் பிரிவினைக்கு முன்னர் இவரது கடைசி படம் *ராஜ்புதானி* (1946), இதில் இவர் ஒரு துணை வேடத்தில் நடித்தார். பிரிவினைக்குப் பிறகு இவர் இந்தியாவில் இருக்க முடிவு செய்தார். மேலும் 1940கள், 1950கள், 1960கள், 1970கள், 1980களின் முற்பகுதி வரை இவர் நடித்தார். *ஹலகு* (1956), *சல்தி கா நாம் காடி* (1958), *காகாஸ் கே பூல்* (1959), *தாஜ்மஹால்* (1963) (இதற்காக சிறந்த துணை நடிகைக்கான பிலிம்பேர் விருதைப் பெற்றார்), *டோ ரஸ்தே* (1969), *பக்கீசா* (1972). *ரசியா சுல்தான்* (இதில் இவர் பேரரசி ஷா துர்கானாக நடித்தார்) (1983) போன்ற வெளியீட்டிற்குப் பிறகு 1983 ஆம் ஆண்டில் இவர் ஓய்வு பெற்றார்.  

## இறப்பு
திரையுலகிலிருந்து 21 வருட ஓய்வுக்குப் பிறகு 2004ஆம் ஆண்டில் மும்பையில் தனது 78 வயதில் இறந்தார்.
# விந்தை (திரைப்படம்)


**விந்தை** (*Vindhai*) என்பது 2015ஆம் ஆண்டு வெளியான இந்திய தமிழ் நகைச்சுவை நாடகத் திரைப்படம் ஆகும். லாரா இயக்கி இப்படத்தில் மகேந்திரன், மனீஷாஜித் ஆகியோர் நடித்ததுள்ளனர்.  

## நடிகர்கள்

- மகேந்திரன் கார்த்தியாக
- மனீஷாஜித் காவ்யாவாக
- மனோபாலா
- எம். எசு. பாசுகர் தமிழ் ஆய்ந்த நல்லனாக
- காதல் சரவணன்
- சிசர் மனோகர்
- முத்துக்காளை
- நெல்லை சிவா
- மகாநதி சங்கர் காவல் ஆய்வாளராக
- டி.கே.எஸ்
- செந்தில்குமாரி

## தயாரிப்பு
இப்படத்தை இதற்கு முன்பு *வர்ணம்* (2011) என்ற படத்தை இயக்கிய லாரா இயக்கியுள்ளார். சிறைக்கு அனுப்பப்படும் ஓர் இளம் தம்பதியினரைப் பற்றிய படம் இது ஆகும். முன்னாள் குழந்தை நட்சத்திரங்களான மகேந்திரன், மனிஷாஜித் ஆகியோர் இப்படத்தில் முக்கிய வேடங்களில் நடித்துள்ளனர்.  

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றை அளித்து எழுதியது, "இந்த படத்தின் கதையானது எழுத்தில் நல்லதாக இருக்கும். ஆனால் எழுத்தை திரைப்படத் தயாரிப்பாக மாற்றியது மிகவும் மோசமானதாக உள்ளது " என்றது.
# துணை முதல்வர் (திரைப்படம்)


**துணை முதல்வர்** (*Thunai Mudhalvar*) என்பது 2015 ஆம் ஆண்டு வெளியான இந்திய தமிழ் அரசியல் நையாண்டித் திரைப்படம் ஆகும். பாக்யராஜ் எழுதி ஆர். விவேகானந்தன் இயக்கிய இப்படத்தில் ஜெயராம் முக்கியக் கதாபாத்திரத்தில் நடித்துள்ளார். சுவேதா மேனன், பாக்யராஜ், சந்தியா உள்ளிட்டோர் பிற வேடங்களில் நடித்துள்ளனர். படத்திற்கான இசை நான்கு வெவ்வேறு இசை அமைப்பாளர்களால் அமைக்கப்பட்டது. படம் ஏப்ரல் 2015 இல் எதிர்மறையான விமர்சனங்களுடன் வெளியானது.  

## நடிகர்கள்

- ஜெயராம் சின்னபாண்டியாக
- சந்தியா ருக்மணியாக
- சுவேதா மேனன் தங்கமாக
- பாக்யராஜ் பெரியபாண்டியாக
- ஜூனியர் பாலையா
- தருண் குமார்
- மோகன் ராமன்
- கோவை செந்தில்
- நெல்லை சிவா
- மனோபாலா
- டி. பி. கஜேந்திரன்
- இநங்கநாதன்
- செம்புலி ஜெகன்
- கௌதம் (விஜித்)
- கோஷர்

## தயாரிப்பு
2013 சனவரியில் பாரதிராஜாவின் *அன்னக்கொடி* படத்தின் (2013) இசை வெளியீட்டு நிகழ்ச்சியின் போது, பாக்கியராஜ், *துணை முதல்வர்* என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் பாக்யராஜுடன் முக்கியக் கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சியும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சி<nowiki/>யில் தொடங்கியது.  

பாக்யராஜ் பெரும்பாலும் படத்தின் திரைக்கதை, வசனங்களை படப்பிப்பு காலத்திலேயே மாற்றுபவர். மீனாட்சி பின்னர் இந்த படத்திலிருந்து விலகினார், அவருக்கு பதிலாக இந்த படத்தில் ஜெயராமின் மனைவியாக நடிக்க சந்தியா ஒப்பந்தம் செய்யப்பட்டார்.  

## இசை
இப்படத்திற்கு ஜெய்; பாலாஜி; பிரதீப்ஹரிஷ்-ஜெய் ஆகியோர் இசையமைத்தனர்.  

## வெளியீடு
இந்த படம் ஏப்ரல் 2015 இல் எதிர்மறையான விமர்சனங்களுடன் வெளியானது. தி டைம்ஸ் ஆஃப் இந்தியாவின் ஒரு விமர்சகர் "முழு படமும் மோசமாக தயாரிக்கப்பட்ட சில தொலைக்காட்சி தொடர்களைப் போல உணர வைக்கிறது" என்று குறிப்பிட்டார், குறிப்பாக படத்தின் பெண்கள் சித்தரிக்கப்பட்ட விதத்தை விமர்சித்தார்.
# கலை வேந்தன்


**கலை வேந்தன்** (*Kalai Vendhan*) என்பது 2015ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். ஆர். கே. பரசுராம் எழுதி இயக்கிய இப்படத்தில், அஜய், சனம் ஷெட்டி ஆகியோர் முக்கிய வேடங்களில் நடித்துள்ளனர். இப்படமானது 7 ஆகத்து 2015 அன்று வெளியானது.  

## நடிகர்கள்

- அஜய் கலையாக
- சனம் ஷெட்டி மலராக
- கலாபவன் மணி
- மனோபாலா
- டி. பி. கஜேந்திரன்
- அனு மோகன்
- தலைவாசல் விஜய்
- நளினி
- யுவராணி
- ஆர்த்தி
- மஞ்சு
- எஸ். கமலக்கண்ணன்
- சம்பத் ராம்
- தண்டபாணி (நடிகர்)
- காதல் சுகுமார்
- நெல்லை சிவா
- அம்பானி சங்கர்

## தயாரிப்பு
படத்தின் முக்கிய கருப்பொருளாக வோவினம் என்ற வியட்நாமிய தற்காப்புக் கலையை அடிப்படையாக உள்ளது. இந்த படத்தில் இரட்டை வேடங்களில் நடிக்க சனம் ஷெட்டி ஒப்பந்தமானார். 1970களில் இருந்து வந்த ஒரு பாரம்பரிய பெண் மற்றும் ஒரு நவீன கால கல்லூரி மாணவி என இருவேடங்களை ஏற்றார். சனம் தனது நடிப்பு வாழ்க்கையில் முதல்முறையாக சண்டைக் காட்சிகளில் நடித்தார். மேலும் சண்டைக் காட்சிகளில் டூப் வைத்துக் கொள்ளாமல் தானே நடித்தார். இப்படத்தின் சண்டைக் காட்சிகள் மதுரை சுற்றியுள்ள காடுகளில் படமாக்கப்பட்டன.  

## இசை
படத்ததிற்கான இசையை சிறீகாந்து தேவா அமைத்தார்.  

## வெளியீடும் வரவேற்பும்
படம் 7 ஆகத்து 2015 அன்று வெளியானது. எண்டர்டெயின்மெண்ட் போர்ட்டல் இஃப்லிக்ஸ்.இன் விமர்சகர் இந்த படத்திற்கு நேர்மறையான விமர்சனத்தை அளித்தார், இயக்குநர் "தற்காப்பு தற்காப்புக் கலைகளை மையமாகக் கொண்ட ஒரு கதையுடன் ஒரு முழுமையான பொழுதுபோக்கு படத்தை உருவாக்க முயற்சித்தார்." என குறிப்பிட்டார்.
# பால்கன் கழுதை

**பால்கன் கழுதை** (*Balkan donkey*) அல்லது **மலை கழுதை**, , பால்கன் குடாவில் தோன்றிய கழுதையின் இனமாகும். இது செர்பியா மற்றும் மொண்டெனேகுரோவிலிருந்து வந்ததாகத் தெரிவிக்கப்பட்டுள்ளது.  

சசாவிகா ரிசர்வ், ஸ்ரேம்ஸ்கா மிட்ரோவிகா, செர்பியாவில் உள்ள சுமார் 120 பால்கன் கழுதைகள் உலகின் மிக விலையுயர்ந்த பாலாடைக்கட்டியான, புல் சீஸ் தயார் செய்யப் பயன்படுத்தப்பட்டது.
# வார்ப்புரு:தகவற்சட்டம் செய்யுள்


|bodyclass= vevent  
|title = <span></span><span title="ctx_ver=Z39.88-2004&rft_val_fmt=&rft.genre=book&rft.btitle=}}}}}}}}">&nbsp;</span>  

| subheader = }  
| subheader2 =  
| subheaderstyle = font-weight:bold;  

|image = |alt=}}}  
|caption =  

|label2 = தலைப்பு  
|data2 =  
|label3 = பாவெண்  
|data3 = }  
|label4 = பாவகை  
|data4 = }  
|label5 = அதிகாரம்  
|data5 = }  
|label6 = இயல்  
|data6 = }  
|label7 = பிரிவு  
|data7 = }  
|label8 = நூல்  
|data8 = }  
|label9 = இயற்றியவர்  
|data9 = }  
|label10 = மொழி  
|data10 = }  
|label11 = முன்னர்  
|data11 = }  
|label12 = அடுத்து  
|data12 = }  
|label13 = விக்கிமூலம்  
|data13 =  
}}<noinclude>  

</noinclude>
# சைப்ரஸ் கழுதை

**சைப்ரஸ் கழுதை** (*Cyprus donkey*) என்பது மத்திய தரைக்கடல் தீவான சைப்ரசினைச் சார்ந்த கழுதை இனமாகும். இரண்டு முக்கிய விகாரங்கள் உள்ளன: வெளிறிய வயிற்றுடன் அடர் நிற வண்ணத்துடன் ஐரோப்பிய வம்சாவளியைச் சார்ந்த ஒன்று; மற்றொன்று சிறிய சாம்பல் நிற ஆப்பிரிக்க வகை. இந்த வகை மொத்த மக்கள்தொகையில் சுமார் 20% ஐ கொண்டுள்ளது. இது 2002இல் சுமார் 2200 முதல் 2700 வரை இருக்கலாம் என மதிப்பிடப்பட்டது.  

துருக்கியின் கட்டுப்பாட்டில் உள்ள சைப்ரசின் வடக்குப் பகுதியில் உள்ள கார்பாசு தீபகற்பத்தில் சில நூற்றுக்கணக்கான சைப்ரஸ் கழுதைகள் வாழ்கின்றன. 1974இல் துருக்கிய படையெடுப்பின் போது கிரேக்க சைப்ரியாட் விவசாயிகளால் இவை இங்கு விடப்பட்டன. 2008ஆம் ஆண்டில், கிரேக்க மற்றும் துருக்கிய சைப்ரியாட்சு குழு ஒன்று இந்த விலங்குகளை அழிவிலிருந்து காப்பாற்ற ஏற்பாடு செய்தது. இருப்பினும் இவற்றில் பத்து பேர் சுட்டுக் கொல்லப்பட்டனர்.
# பதால பூதேவி


**பதால பூதேவி** (Padala Bhudevi) இந்தியாவைச் சேர்ந்த இவர், தனது சவாரா சமூகப் பெண்களை தொழில்முனைவோராவதற்கும், அவர்களது குடும்ப உணவை மேம்படுத்தவும் உதவுகிறார். 2020 மார்ச்சில் இவருக்கு நாரி சக்தி விருது வழங்கப்பட்டது.  

## வாழ்க்கை
பூதேவி ஆந்திராவின் விசாகப்பட்டினத்தின் சீதாம்பேட்டை பகுதியில் வசிக்கும் சவாரா பழங்குடி சமூகத்தைச் சேர்ந்தவர். இவர் தனது பதினொரு வயதில் திருமணம் செய்து கொண்டார். விரைவில் மூன்று மகள்களைப் பெற்றார். இவர் தனது புதிய குடும்பத்தினரால் மனரீதியாகவும், உடல் ரீதியாகவும் துன்புறுத்தப்பட்டார். இவரது கணவர் இவரை விட்டு வெளியேறினார். பின்னர், "ஆதிவாசி விகாஸ் அறக்கட்டளை"யை நடத்தி வந்த தனது தந்தையுடன் சேர்ந்து 1984இல் அவருக்கு உதவ ஆரம்பித்தார். இவர் "ஒருங்கிணைந்த பழங்குடியினர் மேம்பாட்டு நிறுவனத்துடன்" (ஐ.டி.டி.ஏ) பணிபுரிந்தார். மேலும் பெண்கள் மற்றும் குழந்தைகளின் உணவை மேம்படுத்த அவர்களுக்கு உதவி வருகிறார்.  

## விருது
இவரது பணியினை அங்கீகரித்து மார்ச் 2020 இல் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை இந்தியக் குடியரசுத் தலைவர் ராம் நாத் கோவிந்திடமிருந்து பெற்றார். இவ்விழாவில், பிரதமர் நரேந்திர மோதி பெண்கள் மற்றும் விதவைகளுக்கு ஒரு தொழில்முனைவோராக எப்படி இருக்க வேண்டும் என்பதற்கு முன்மாதிரியாக செயல்படுவதை பாராட்டினார்.